فوتبول عذره یوفا شامپیونلار لیگینده قروپ مرحله‌سی باشا چاتیب.
6-جی تورون سونونجو اویون گونونده 8 قارشیلاشما کئچیریلیب.
"رئال مادرید" ایسپانیادا زسکا-نی سیناغا چکیب. مادرید تمثیلچی‌سی دوغما میداندا دارماداغینا اوزولوب. قروپون دیگر موسابیقه سینده ایسه "ویکتوریا" (پلژن) "روما"نی قبول ائدیب و غلبه قازانیب. ایسپان‌لار و ایتالیان‌لار اؤنجه‌دن نوبتی مرحله‌یه وثیقه‌نی تامین ائتمیشدی. دیگر ایکی تیم ایسه بو توردا آوروپا لیگینه وثیقه قازانماق اوچون موباریزه آپاریب. هر ایکی تیم سون توردا غلبه قازانسا دا، یورو لیگه وثیقه چک تمثیلچی‌سینه قیسمت اولوب.
گونون ماراقلا گؤزلنیلن قارشیلاشماسی F قروپوندا اولوب. نوبتی مرحله‌یه ادعا‌لی ایکی تیم اوز-اوزه گلیب. اوکراینا "شاختار"و ائوده لیون "المپیک"ینی مغلوب ائده‌رک، پلی-اوفا یوکسلمه‌یه چالیشیب. فرانسیزلارا ایسه نوبتی مرحله اوچون ان آزی بیر امتیاز بس ائدیردی. قارشیلاشما هئچ-هئچه یئکونلاشدیغیندان، نوبتی مرحله سئوینجینی فرانسیزلار یاشاییب‌لار. 1/8 فینا‌لی داها اؤنجه‌دن تامین ائدن دیگر تیم "منچستر سیتی" "هافنهایم"لا موناسیبت‌لرینه آیدین‌لیق گتیریب و غلبه قازانیب.
H قروپوندا دا ماراق‌لی نتیجه‌لر قئیده آلینیب. "منچستر یونایتد" سفرده "والنسیا"یا، "یوونتوس" ایسه "یانگ بویز"ا مغلوب اولوب. بونا باخمایا‌راق، هر ایکی تیم داها اؤنجه پلی-اوفا وثیقه‌نی تامین ائتمیشدی.
یوفا شامپیونلار لیگی
قروپ مرحله‌سی، 6-جی تور
12 دسامبر
E قروپو
بنفیکا (پرتغال ) - آاک (آتن ، یونانیستان) 0:1
آژاکس (هلند) – بایرن مونیخ (آلمانیا) 3:3
بایرن مونیخ - 14، آژاکس - 12، بنفیکا - 7، آاک - 0
F قروپو
منچستر سیتی (اینگیلتره) - هافنهایم (آلمانیا) 1:2
شاختار (دونتسک، اوکراینا) – المپیک (لیون، فرانسا) 1:1
منچستر سیتی - 13، المپیک لیون - 8، شاختار- 6، هافنهایم - 3
G قروپو
رئال مادرید (ایسپانیا) - زسکا (مسکوا، روسیا) 3:0
ویکتوریا پلژن (چکیا) - روما (ایتالیا) 1:2
رئال مادرید- 12، روما - 9، ویکتوریا پلژن - 7، زسکا مسکوا- 7
H قروپو
والنسیا (ایسپانیا) - منچستر یونایتد (اینگیلتره) 1:2
یانگ بویز (سوئیس) - یوونتوس (ایتالیا) 1:2
یوونتوس - 12، منچستر یونایتد - 10، والنسیا - 8، یانگ بویز - 4
